Jakez Riou

Ur skrivagner brezhonek eo Jakez Riou (Jacques Yves Marie Riou). Ganet e oa e kêriadenn Kerwazh (Kervoas) e Lotei d'ar 1añ a viz Mae 1899. Marvet e oa d'an oad a 37 vloaz d'ar 14 a viz Genver 1937 e Kastell-Briant (Bro-Naoned).

Buhez
Pa oa daouzek vloaz e oa bet kaset da skolaj Hondarribia en EuskadiAlan Dipode : Youenn Drezen – Ma zammig buhezig, Al Liamm niv. 317, Du-Kerzu 1999, pp. 24-34.. Daou grennard all a oa gantañ, Youenn Drezen ha Jakez Kerrien, a oa bet merzet gant beleien o farrez dre ma oa danvez beleien enno. Skrivagnerien vrezhonek eo deuet da vezañ an tri anezho.
Mont a reas goude, e 1916, da gloerdi bihan Kalon sakr Pikpus e Miranda de Ebro, proviñs Burgos, e Spagn ha distreiñ da Vreizh e miz Ebrel 1918 ; seizh vloaz e oa chomet pell diouzh e vro.
Mont a reas d'ober e goñje hag e pakas ur red-korf hag ur seurt droug-skevent en Elzas. Pa zistroas eus e goñje ez eas da lojañ e ti e c'hoar e Lokmaria-Berrien (Kerne-Uhel).

Embann a reas istorioù ha kontadennoù er c'hazetennoù Buhez Breiz, renet gant Pêr Mokaer. E 1928, a-drugarez d'e vignon Youenn Drezen e krogas gant ar vicher kelaouenner er gelaouenn Le Courrier du Finistère, renet gant ar chaloni René Cardaliaguet. Er memes bloavezh e krogas da genlabourat gant ar gelaouenn Gwalarn, renet gant Roparz Hemon. Anavezet eo dreist-holl evit e zanevelloù, strobet evit ar wech kentañ e 1934 dindan an anv Geotenn ar Werc'hez, hag adembannet meur a wech dibaoe..

Tapet gant an drouk-skevent e varvas e klañvdi Kastell-briant. Bri zo bet roet d'e oberenn gant Youenn Drezen gant ur pennad hir "E Koun Jakez Riou" embannet gant GwalarnE Koun Jakez Riou, Gwalarn, N°110, Genver 1938.

 Oberoù 

 Ar Morskouled (danevell) Buhez Breiz 1923
 Ar Manac'h Mogn (danevell) Buhez Breiz 1924
 Lizer an hini Maro (danevell) Le Courrier du Finistère 1924
 Geotenn ar Werc'hez (Danevell) Gwalarn Nn 13 1928
 Ur Barr-Avel (danevell) Gwalarn Nn 14 1928
 Prometheus ereet (danevell) Gwalarn Nn 15 1928 (e koun Jorj Robin)
 An Tousegi (barzhoneg) Gwalarn Nn 15 1928
 Ar Balafenned gwenn (barzhoneg) Gwalarn Nn 15 1928
 Gorsedd digor (pezh-c'hoari) Gwalarn Nn 16 1928 (skeudennaouet gant Michel Mohrt oadet a 14 vloaz)
 Introibo (barzhoneg) Gwalarn Nn 16 1928
 Yun (danevell) Gwalarn Nn 17 1929
 Mona (danevell) Gwalarn Nn 18 1929
 Balafenn (barzhoneg) Gwalarn Nn 19 1929
 Gouel ar Sakramant (danevell) Gwalarn Nn 20 1929
 An ti Satanazet (romantig) Le Courrier du Finistère 1930-1931
 Serr-noz (barzhoneg) Gwalarn Nn 29 1931
 Ar Feunteun zu (barzhoneg) Gwalarn Nn 66 1934
 Ar Run-Heol (danevell) Gwalarn Nn 70 1934
 Anna Tregidi (barzhoneg) Gwalarn Nn 70 1934
 Ar goulenn (barzhoneg) Gwalarn Nn 70 1934
 Lan, embanner al ludu (danevell) Gwalarn Nn 110-111 1938
 Arnev (danevell) Gwalarn Nn 110-111 1938
 Tan war c'horre Kemenez (danevell) Gwalarn Nn 132 1941
 Pec'hed marvel Gregor Kogan (danevell) Gwalarn Nn 132 1941
 Nomenoe-Oe ! (pezh-c'hoari), Embannadur Skrid ha skeudenn, Skeudennaouiñ gant Pierre Péron, 1941 (ISBN 2867750458)
 Dogan (pezh-c'hoari) Skrid ha Skeudenn 1943
 Heol (barzhoneg) Al Liamm 1954

Troidigezhioù
 Troiou kamm Alanig al louarn , troidigezh e komz-plaen eus Reineke Fuchs J. W. von Goethe (1794), Le Courrier du Finistère, 1929-1930.
 Torfed ar frer Juniper, troet diwar Herri Ghéon (Henri Vangeon), in  Pemp pezh-c'hoari berr  (pezh-c'hoari) Skridoù Breizh, 1944Adembannet eo bet Torfed ar Frer Juniper gant Hor Yezh e 1993

Adembannadurioù
 Lizher an hini marv, Emglev Sant Iltud 1925
 Geotenn ar Werc'hez (danevelloù) Skrid ha Skeudenn 1934
 Troioù-kamm Alanig al Louarn, Gwalarn Nn 89 1936 ha Gwalarn Nn 97 1936, skeudennaouet gant Pêr Peron
 An ti Satanazet, Skridoù Breizh 1944
 Geotenn ar Werc'hez ha danevelloù all, Al Liamm, 1957
 Nominoe-Oe ! : Brud ha Mouladuriou Emgleo Breiz, 1970 ; Aber, 2010
 Dogan', Aber, 2010
 Gorsedd-Digor, Aber, 2010« Gorsedd-Digor » a oa bet adembannet gant Emgleo Breiz er gelaouenn Brud, niv. 45, diskar-amzer 1973 ; golo gant Pierre Péron, rakger gant Pêr-Jakez Heliaz, skeudennoù gant Mikael Mohrt.
 An ti satanazet, An Alarc'h
 Troioù-kamm Alanig al louarn'', An Alarc'h, 2011, tresadennoù gant Maël Verot 

 Hêrezh 
Anv Jakez Riou a zo bet roet da Skolaj Diwan Kemper.
Meur a straed zo e Breizh dezho anv Jakez Riou : Brest, Kemper, Douarnenez, ar C'hastell-Nevez, Lotei, Plouzeniel.

 Notennoù 

Rummad:Ganedigezhioù 1899
Rummad:Marvioù 1937
Rummad:Skrivagnerien Breizh
Rummad:Skrivagnerien vrezhonek an XXvet kantved
Rummad:Skrivagnerien vrezhonek ar Courrier du Finistère
Rummad:Emsaverien Breizh
Rummad:Meneger ar skrivagnerien
Rummad:Jakez Riou
Rummad:Tud marvet gant an dorzhellegezh